wannaphong/clean_thaiwikipedia huggingface dataset:
# วอลเลย์บอลชายเอวีซีคัพ 2014
วอลเลย์บอลชายเอวีซีคัพ 2014  ถูกจัดขึ้นที่  Baluan Sholak Sports Palace, อัลมาเตอ, คาซัคสถาน ระหว่างวันที่ 18 ถึง 24 สิงหาคม พ.ศ. 2557

การแบ่งกลุ่ม
การแบ่งกลุ่มขึ้นกับอันดับจากวอลเลย์บอลชายชิงแชมป์เอเชีย 2013.

กลุ่ม A กลุ่ม B (เจ้าภาพ)
 (อันดับที่3) (อันดับที่1)
 (อันดับที่2)
 

รอบคัดเลือก
กลุ่ม A

|}

|}

กลุ่ม B

|}

|}

รอบชิงชนะเลิศ
เวลาท้องถิ่น (UTC+06:00)

รอบ 8 ทีมสุดท้าย

|}

รอบชิงอันดับ 5-8

|}

รอบ 4 ทีมสุดท้าย

|}

รอบชิงอันดับ 7

|}

รอบชิงอันดับ 5

|}

รอบชิงอันดับ 3

|}

รอบชิงชนะเลิศ

|}

อันดับการแข่งขัน

อันดับทีม    4 5 6 7 8 

 ผ่านการคัดเลือกเวิลด์ลีก 2015

 รางวัล 
 ผู้เล่นทรงคุณค่า:  ซอ แจ-ดั๊ก
 เซ็ตยอดเยี่ยม:  ฮัน ซ็อน-ซู
 ตัวตบหัวเสายอดเยี่ยม:  Prabagaran และ  Shirood Ghorbani Saeid
 ตัวบล็อกยอดเยี่ยม:  Vaishnav และ  Sharifat Mostafa
 ตัวตบตรงข้ามหัวเสายอดเยี่ยม:  ซอ แจ-ดั๊ก
 ลิเบอโร่ยอดเยี่ยม:  Kairat Baibekov
# เหมือดคนตัวผู้
เหมือดคนตัวผู้ เป็นพืชในวงศ์ Proteaceae เป็นไม้ยืนต้น ใบเดี่ยว ช่อดอกออกตามกิ่ง ดอก สีขาวอมเหลือง  ผลมีเปลือกแข็งและมีเมล็ดเดียว ทรงค่อนข้างกลม  ชาวกะเหรี่ยงนำใบไปต้มน้ำแล้วเอามาล้างตา แก้อาการเจ็บตา เปลือกต้นใช้ต้มรวมกับส่วนผสมอื่นๆในการย้อมผ้า และให้คนที่กินอาหารเป็นพิษรับประทานเพื่อทำให้อาเจียน รายละเอียดทางพฤกษศาสตร์ของเหมือดคนตัวผู้ จากเว็บไซต์โครงการเผยแพร่ข้อมูลทรัพยากรชีวภาพและภูมิปัญญาท้องถิ่นบนพื้นที่สูง สืบค้นวันที่ 23 มิถุนายน พ.ศ. 2557 เนื้อไม้ใช้ทำเป็นหม้อนึ่งข้าว เขียง ครก เนื้อไม้ไม่มีพิษ ผลใช้ล่อสัตว์ในกับดัก เปลือกต้นชาวกะเหรี่ยงใช้ย้อมผ้าให้สีน้ำตาลอ่อนขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
 อ้างอิง
# วัน 57
อาคารวัน 57  หรือที่เคยรู้จักในชื่อ "คาร์เนกี 57" คือ ตึกระฟ้าสูง 75 ชั้น ที่กำลังดำเนินการก่อสร้างในปัจจุบัน ตั้งอยู่เลขที่ 175 ถนนเวสต์ 57 ในมิดทาวน์ เกาะแมนแฮตตัน นครนิวยอร์ก โดยคาดว่าจะแล้วเสร็จใน พ.ศ. 2557 ด้วยความสูง 306 เมตร (1,004 ฟุต) ซึ่งจะกลายเป็นอาคารที่พักอาศัยที่สูงที่สุดในเมือง อย่างไรก็ตามโครงการนี้จะถูกไล่ทันโดยอาคาร "432 พาร์ก อเวนิว" ที่จะเสร็จสมบูรณ์ใน พ.ศ. 2558 ตึกแห่งนี้ประกอบด้วยคอนโดมีเนียม 90 ห้อง และโรงแรมไฮแอท 210 ห้อง ซึ่งจะเป็นอาคารใช้งานผสมระหว่างโรงแรมและคอนโดมีเนียมที่สูงที่สุดในนิวยอร์ก

ดูเพิ่ม
 ตึกระฟ้า
 รายชื่อตึกที่สูงที่สุดในโลก
# เหตุการณ์จลาจลขององค์ชายครั้งที่หนึ่ง
เหตุการณ์จลาจลขององค์ชายครั้งที่หนึ่ง (제1차 왕자의  난) เป็นเหตุการณ์ที่เกิดขึ้นในช่วงปลายรัชสมัย พระเจ้าแทโจ ปฐมกษัตริย์แห่ง ราชวงศ์โชซ็อน 

 สาเหตุ 
โดยเหตุการณ์นี้เกิดขึ้นเมื่อวันที่ 6 ตุลาคม ค.ศ. 1398 (วันที่ 26 เดือน 8 ตามปีจันทรคติจีน) สืบเนื่องจาก องค์ชายช็องอัน หรือ ลีบังวอน โอรสองค์ที่ 5 ของ พระเจ้าแทโจ ซึ่งประสูติแต่ พระนางชินอึย ซึ่งกระหายอำนาจและทะเยอทะยานไม่พอพระทัยที่พระราชบิดาสถาปนา อีอันแทกุน หรือ ลีบังซอก โอรสองค์ที่ 8 พระอนุชาต่างพระมารดาเป็น รัชทายาท ทำการปลงพระชนม์องค์ชายอึยอันและ มูอันแทกุน ลีบังบอน โอรสองค์ที่ 7 พระเชษฐา
ร่วมพระมารดาขององค์ชายอึยอันรวมถึง ช็อง โด-จ็อน อัครมหาเสนาบดีและขุนนางคนโปรดของ พระเจ้าแทโจ ที่ให้การสนับสนุนองค์ชายอึยอันในการเป็นรัชทายาท

 ผลจากเหตุการณ์ 
หลังจากการสิ้นพระชนม์ของอีอันแทกุนตำแหน่งรัชทายาทจึงว่างลงองค์ชายช็องอันจึงสถาปนา องค์ชายย็องอัน หรือ ลีบังกวา โอรสองค์ที่ 2 ของ พระเจ้าแทโจ และเป็นพระเชษฐาร่วมพระมารดาเดียวกันกับองค์ชายช็องอันเป็นรัชทายาทแทน
และได้ขึ้นครองราชย์เป็น พระเจ้าช็องจง ในเวลาต่อมาซึ่งหลังจากนั้นก็ได้เกิดเหตุการณ์แบบเดียวกันนี้ขึ้นอีกเรียกว่า เหตุการณ์จลาจลขององค์ชายครั้งที่สอง

ส่วนพระเจ้าแทโจเสียพระทัยมากที่เสียพระราชโอรสองค์โปรดและขุนนางที่ไว้วางพระทัยมากที่สุดจึงตัดสินพระทัยสละราชบัลลังก์และนำตรา พระราชลัญจกร ไปยังเมือง ฮัมนึง นิวาสสถานเดิมของพระองค์
# ลีจีรัน
ลีจีรัน (,1331-1402) ทรงเป็นแม่ทัพคนสำคัญและเป็นหนึ่งในผู้ร่วมตั้งราชวงศ์โชซอนเป็นพระเชษฐาร่วมพระราชมารดาเดียวกันกับ พระเจ้าแทโจ ปฐมกษัตริย์แห่ง ราชวงศ์โชซอน 

องค์ชายลีจีรัน ประสูติเมื่อปี ค.ศ. 1331 เป็นพระราชโอรสใน พระเจ้าฮวันโจ หรือ ลีจาซุน ขุนศึกในสมัย ราชวงศ์โครยอ 

ในปี ค.ศ. 1392 พระองค์ได้ร่วมมือกับ ลีบังวอน (พระเจ้าแทจง ในเวลาต่อมา) พระนัดดาและขุนนางคนอื่นๆเช่น โจจุน,ยุนโซจอง,นัมอึน ฯลฯ ปลด พระเจ้าคงยาง ลงจากราชบัลลังก์และโค่นล้ม
ราชวงศ์โครยอได้สำเร็จพร้อมกับสถาปนาลีซองกเย
ขึ้นเป็นพระเจ้าแทโจ

องค์ชายลีจีรัน สิ้นพระชนม์เมื่อปี ค.ศ. 1402 ขณะพระชนม์ได้ 71 พรรษา
# พิษณุ หารคำตัน
เรืออากาศตรี พิษณุ หารคำตัน  เกิดวันที่ 1 พฤษภาคม พ.ศ. 2529 เป็นอดีตนักกีฬาวอลเลย์บอลชายทีมชาติไทย 

อาชีพ
พิษณุ เล่นกับสโมสรวอลเลย์บอลขอนแก่น ม.อีสาน ในปี พ.ศ. 2554http://www.siamsport.co.th/column/110930_197.html เขาได้รับรางวัล "บล็อกยอดเยี่ยม" จากการแข่งขัน วอลเลย์บอลชายไทยแลนด์ลีก ฤดูการที่ 2010–11สโมสร
  สโมสรวอลเลย์บอลขอนแก่น ม.อีสาน (2554)
  นครราชสีมา (2556– 2557)
  ชลบุรี-อี.เทค-แอร์ฟอร์ซ (2557– 2559)
  ราชบุรี (2559–2560)
  แอร์ฟอร์ซ (2561–2562)

เกียรติประวัติและผลงาน
บุคคลไทยแลนด์ลีก 2010–11 "บล็อกยอดเยี่ยม"

สโมสร
 วอลเลย์บอลชายไทยเดนมาร์คซูเปอร์ลีก 2014 - 16px รองชนะเลิศ กับ นครราชสีมา
 วอลเลย์บอลชายไทยเดนมาร์คซูเปอร์ลีก 2015 -  เหรียญทอง  ชนะเลิศ กับ ชลบุรี-อี.เทค-แอร์ฟอร์ซ
 วอลเลย์บอลชายไทยแลนด์ลีก 2016-17 - ไฟล์:Med 3.png อันดับที่ 3 กับราชบุรี
# 432 พาร์กแอเวนู
432 พาร์กแอเวนู  คือโครงการตึกระฟ้าที่พักอาศัยโดยกลุ่ม CIM ในมิดทาวน์ แมนแฮตตัน นครนิวยอร์ก อาคารแห่งนี้ประกอบด้วยอะพาร์ตเมนต์ คอนโดมิเนียม ที่ความสูง 426.11 เมตร (1,398 ฟุต) ซึ่งจะกลายเป็นตึกที่สูงที่สุดอันดับ 3 ของสหรัฐอเมริกา และหนึ่งในตึกที่พักอาศัยที่สูงที่สุดในโลก และเป็นตึกที่สูงอันดับ 2 ในนครนิวยอร์ก รองจากวันเวิลด์เทรดเซ็นเตอร์ อย่างไรก็ตามเมื่อวัดความสูงจากหลังคา ตึก 432 พาร์กแอเวนูจะเป็นตึกที่สูงที่สุดในนิวยอร์ก โดยสูงกว่าวันเวิลด์เทรดเซ็นเตอร์ประมาณ 9.1 เมตร (30 ฟุต) อาคารมีการวางแผนแต่เดิมที่ความสูง 396 เมตร (1,300 ฟุต) ใน พ.ศ. 2554 การก่อสร้างเริ่มใน พ.ศ. 2555 และจะเสร็จสมบูรณ์ใน พ.ศ. 2558 ตัวอาคารตั้งอยู่ที่ถนน 432 พาร์ก ซึ่งการก่อสร้างอาคารจำเป็นต้องรื้อถอนโรงแรมเดรก (Drake Hotel) จำนวน 495 ห้อง ที่สร้างใน ค.ศ. 1926 โรงแรมถูกขายในราคา 440 ล้านดอลลาร์สหรัฐให้กับผู้พัฒนาโครงการ Harry B. Macklowe และถูกรื้อถอนใน ค.ศ. 2007 ที่ตั้งนี้กลายเป็นหนึ่งในที่ดินที่มีค่ามากที่สุด เนื่องจากตั้งอยู่ใจกลางนครนิวยอร์ก

ดูเพิ่ม
 วัน 57
 ตึกระฟ้า
 รายชื่อตึกที่สูงที่สุดในโลก
# โยเกิร์ตบัลแกเรีย
โยเกิร์ตบัลแกเรีย (, kiselo mlyako)  เป็นผลิตภัณฑ์นมเปรี้ยวชนิดหนึ่ง เดิมเป็นโยเกิร์ตประกอบด้วยนมล้วน แต่โยเกิร์ตบัลแกเรียได้ผ่านกรรมวิธีการทำนมเปรี้ยวด้วยแบคทีเรียที่ยังมีชีวิต ชื่อว่า Lactobacillus bulgaricus และ Streptococcus thermophiles กระบวนการหมักนมเปรี้ยวจะเสร็จสิ้นเมื่อโยเกิร์ตถูกทำให้เย็นลง และให้คงอุณหภูมิคงที่ไว้จะทำให้โยเกิร์ตเก็บไว้ได้นาน และจะเริ่มมีรสชาติที่เปรี้ยวยิ่งขึ้น

จุดเด่น
โยเกิร์ตบัลแกเรียคล้ายกับโยเกิร์ตทั่ว ๆ ไปที่ผลิตในคาบสมุทรบอลข่าน แต่สิ่งที่แตกต่างจากโยเกิร์ตทั่วไป นั่นคือ รสชาติ

แหล่งกำเนิด
แหล่งกำเนิดของโยเกิร์ตบัลแกเรีย ยากที่จะพิสูจน์อย่างชัดเจน ซึ่งแท้จริงแล้ว ประเพณีของบัลแกเรียนิยมทำโยเกิร์ต ชาวบัลแกเรียดั้งเดิมนิยมบริโภคโยเกิร์ตปริมาณมากต่อหนึ่งคน และมีการบันทึกในประวัติศาสตร์ว่า มีการผลิตโยเกิร์ตคุณภาพดี รวมถึงการใช้ความหลากหลายที่เป็นเอกลักษณ์ของจุลินทรีย์ที่ใช้ในกระบวนการผลิต ที่เรียกว่า Lactobacillus bulgaricus บางกระแสกล่าวกันว่า โยเกิร์ตมีต้นกำเนิดมาจากบัลแกเรีย แม้ยังไม่มีข้อพิสูจน์ แต่บางส่วนของภูมิภาคบังแกเรียก็เป็นแหล่งเพาะปลูกและบริโภคโยเกิร์ต มายาวนานตั้งแต่ก่อนปีคริสต์ศักราช 3000 นักประวัติศาสตร์บางท่านก็มองว่า บริเวณคามสมุทรบอลข่านก็เปรียบเสมือนถิ่นกำเนิดของโยเกิร์ตเช่นกัน
# จีเอสคาลเท็กซ์โซลเคไอเอ็กซ์เอ็กซ์
จีเอสคาลเท็กซ์โซลเคไอเอ็กซ์เอ็กซ์  เป็นทีมวอลเลย์บอลหญิง ซึ่งตั้งอยู่ ณ โซล ประเทศเกาหลีใต้ ทีมนี้เข้าแข่งขันในวี-ลีก โดยมีเจ้าของทีมคือบริษัท จีเอสสปอร์ต และ สปอนเซอร์หลักจีเอสคาลเท็กซ์ ในเครือบริษัทจีเอส กรุ๊ป

ก่อตั้งขึ้นเป็นทีมวอลเลย์บอลโฮนัมปิโตรเคมี ปี 1970 ทีมนี้ถือว่าเป็นปกติที่ได้รับความนิยมมากที่สุดใน วี-ลีก ด้วยการสนับสนุนทางการเงินจากที่รู้จักกันดี จีเอส กรุ๊ป 

เกียรติประวัติสโมสร
ในประเทศ
วี-ลีก
แชมป์ (2) : 2007-2008, 2020-2021
รองชนะเลิศ (2) : 2008-2009, 2012-2013
โคโวคัพ
แชมป์ (6) : 2007, 2012, 2017, 2020, 2022, 2023

ทวีปเอเชีย
วอลเลย์บอลชิงแชมป์สโมสรเอเชีย
แชมป์ (1) : 1999

ผู้เล่นชุดปัจจุบัน
รายชื่อผู้เล่นฤดูกาล 2023–2024
ทีม 2023–2024 No. ชื่อ วันเกิด ส่วนสูง (ซม.) ตำแหน่ง 3   ลี ยูน-ชิน     172  ตัวเซต 4   ฮัน ดา-ฮเย    164  ตัวรับอิสระ 5   กีเซลล์ ซิลวา    191  ตัวตบตรงข้ามหัวเสา 7    อัน ฮเย-จิน    175  ตัวเซต 8   คิม มิน-จี     156  ตัวรับอิสระ 9   โอ จี-ยัง    170  ตัวรับอิสระ 9   คิม จี-อู     176  ตัวเซต 10 12px  คัง โซ-ฮวี     180  ตัวตบหัวเสา 11   ชอย อึน-จี    182  ตัวตบหัวเสา 12   ดาริน ปิ่นสุวรรณ    165  ตัวตบหัวเสา 13   จุง แด-ยัง    183  ตัวบล็อกกลาง 14   คิม จี-ว็อน    174  ตัวเซต 15   มูน มย็อง-ฮวา    189  ตัวบล็อกกลาง 17   มูน จี-ยุน    181  ตัวตบตรงข้ามหัวเสา 18   คว็อน มิน-จี    178  ตัวตบหัวเสา 19   ยู ซอ-ย็อน    173  ตัวตบหัวเสา 20   ยู กา-รัม    166  ตัวรับอิสระ 23   ยูน กย็อล    185  ตัวบล็อกกลาง 32   ไอริส โทเลนาดา    174  ตัวเซต 34   ฮัน ซู-จี  183  ตัวบล็อกกลาง 47   ฮัน ซู-จิน    165  ตัวรับอิสระ 54   โอ เซ-ย็อน    180  ตัวบล็อกกลาง
 หัวหน้าผู้ฝึกสอน:  ชา ซัง-ฮย็อน

 ผู้เล่นที่มีชื่อเสียงในอดีต 
  เดสทินี่ ฮุกเกอร์ (2010)
  เบตาเนีย เด ลา ครูซ (2012–14)
  ซาราห์ ปาวาน (2014–15)
  อเล็กซา เกรย์ (2016–17)
# ฮิวสตัน ไดนาโม
ฮิวสตัน ไดนาโม  เป็นทีมสโมสรฟุตบอลประเทศสหรัฐอเมริกา อยู่ที่รัฐเท็กซัส เมืองฮิวสตัน ก่อตั้งขึ้นในปี ค.ศ. 2005 ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันตก สโมสรนี้เริ่มเล่นในลีกดังกล่าวในปี 2006 โดยแต่เดิมมี
สนามเหย้าอยู่ที่  โรเบิร์ตสัน สเตเดียม ที่อยู่ในวิทยาลัยฮิวสตัน ก่อนที่จะย้ายไปที่ บีบีวีเอ คอมพาส สเตเดียม ในระหว่างฤดูกาล 2012
# Ain't
Ain't เป็นคำภาษาอังกฤษย่อจากคำว่า am not, is not,  are not, has not และ have not ในภาษาอังกฤษท้องถิ่น ในบางภาษาถิ่น ain't ยังย่อมาจาก do not, does not, และ did not ก็ได้ พัฒนาการของคำว่า ain't สำหรับวลีว่า to be not, to have not และ to do not เกิดขึ้นต่างเวลากัน การใช้คำว่า ain't ในความหมายว่า to be not เกิดขึ้นในกลางคริสต์ทศวรรษ 1700 และในความหมายว่า to have not เกิดขึ้นในคริสต์ทศวรรษ 1800

การใช้คำว่า ain't ยังคงเป็นประเด็นถกเถียงในภาษาอังกฤษมายาวนาน ผู้พูดจำนวนมากใช้คำว่า ain't เป็นภาษาพูดหรือในโอกาสที่ไม่เป็นทางการ โดยเฉพาะในพื้นที่หรือภาษาถิ่นหนึ่ง ๆ คำนี้มักทำให้ภาษาเสื่อมเสียอย่างมาก และอาจใช้เป็นเครื่องบ่งชี้สถานะทางเศรษฐกิจ สังคม หรือระดับการศึกษา การใช้คำนี้ถือว่าไม่อยู่ในมาตรฐานของพจนานุกรมทั่วไป เว้นแต่ว่าใช้ในเชิงสำนวนโวหาร (rhetorical) และพบได้ยากในงานเขียนที่เป็นทางการ
# มูลนิธินิปปอน
มูลนิธินิปปอน (,) เป็นมูลนิธิเอกชนที่ไม่แสวงหากำไรของกรุงโตเกียวประเทศญี่ปุ่น ก่อตั้งขึ้นในปี ค.ศ. 1962 โดย Ryoichi Sasakawa ซึ่งมูลนิธินี้ให้การสนับสนุนในเรื่องการพัฒนาทางทะเล การทำงานด้านมนุษยธรรม สวัสดิการสังคม การสาธารณสุข และการศึกษาทั่วโลก
# ปูโต
ปูโต (puto) หรือ ขนมปูโต เป็นขนมที่ทำจากแป้งข้าวเจ้าซึ่งนำไปนึ่งAranas, J. (2013). The Filipino-American Kitchen: Traditional Recipes, Contemporary Flavors. Tuttle Publishing. เป็นขนมฟิลิปปินส์ รสชาติคล้ายขนมถ้วยฟูของไทย สามารถบริโภคแบบเปล่าๆ หรือกับเนยและมะพร้าวขูด หรืออาจนำไปรับประทานกับอาหารคาวอื่นๆ เช่น ดีนูกูอาน (dinuguan) ก็ได้เช่นกัน
# โปย
โปย (poi) เป็นคำศัพท์จากภาษาฮาวาย ใช้เรียกอาหารจานหลักสำคัญต่อชาวพอลินีเซียซึ่งทำจากหัวเผือก (ในภาษาฮาวายเรียกว่า กาโล) โปยเป็นส่วนประกอบสำคัญของอาหารฮาวายAllen, O. N., & Allen, E. K. (1933). The manufacture of poi from taro in Hawaii with special emphasis upon its fermentation. Hawaii Agric. Exp. Stat. Bull. No. 70, Nov.Miller, C. D. (1927). Food values of poi, taro, and limu (Vol. 37). Bernice P. Bishop Museum.

โปยทำจากหัวเผือกนึ่งหรืออบแล้วนำไปบด ระหว่างบดผู้ทำโปยจะใส่น้ำเติมไปทีละนิด จนกว่าจะพอใจกับความเหนียว ซึ่งแล้วแต่ความชอบของผู้บริโภค บางคนชอบแบบเหลวๆ ส่วนบางคนชอบแบบเหนียวข้น ผู้บริโภคมักจะใช้นิ้วมือตักโปยขึ้นรับประทาน โดยมีวิธีการตักที่ต่างกัน เช่น ตักหนึ่งนิ้ว ตักสองนิ้ว หรือ ตักสามนิ้วWalsh, W. B. (1946). Pacific Voyage, 1866. The Pacific Historical Review, 85-90. อันมักขึ้นอยู่กับความเหนียวของโปย ถ้าเหนียวน้อยก็ต้องใช้หลายนิ้ว ถ้าเหนียวมากก็ใช้น้อยนิ้ว 

โปยที่ทำจากเผือก ไม่ควรสบสนกับ

โปยซามัว ซึ่งเป็นของหวานอันเข้มข้น ทำจากกล้วยสุกกับหัวกะทิ
โปเอตาฮีตี (po'e) ซึ่งเป็นของหวานที่ทำจากกล้วย มะละกอ หรือ มะม่วง ผสมด้วยมันสำปะหลัง และหัวกะทิ
# ฮวาซ็องไอบีเคอัลทอส
ฮวาซ็องไอบีเคอัลทอส  เป็นทีมวอลเลย์บอลหญิงระดับอาชีพของประเทศเกาหลี ได้รับการก่อตั้งขึ้นในปี ค.ศ. 2011 ทีมนี้ตั้งอยู่ ณ เมืองซูว็อนและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ฮวาซ็องยิมเนเซียม ในซูว็อน

 เกียรติประวัติสโมสร 
วี-ลีก
 16px ชนะเลิศ (2) : 2012−13, 2014−15
 ไฟล์:Med 2.png รองชนะเลิศ (2) : 2013−14, 2015–16

โคโวคัพ
16px ชนะเลิศ (2) : 2013, 2015
ไฟล์:Med 2.png รองชนะเลิศ (2) : 2012, 2014

ผลการแข่งขันลีก
Hwaseong IBK Altosลีกอันดับที่รอบเพลย์ออฟจำนวนทีมแมตช์ชนะแพ้วี-ลีก2011–124ไม่ผ่านการคัดเลือก63013172012–1316302552013–142รองชนะเลิศ6302462014–15163020102015–162รองชนะเลิศ6302010

ผู้เล่นชุดปัจจุบัน
รายชื่อผู้เล่นฤดูกาล 2021–2022
 No. ชื่อ  วันเกิด   ส่วนสูง (cm)  ตำแหน่ง 1   ยุก ซอ-ยอง    180  ตัวตบหัวเสา 3   ชิน ยอน-คยอง     176  ตัวรับอิสระ 4   คิม ฮี-จิน    185  ตัวบล็อกกลาง 5   คิม ฮา-คยอง     174  ตัวเซต 6   ลี จิน     172  ตัวเซต 7   คิม จู-ฮยาง    179  ตัวตบหัวเสา 8   รีเบคกา ลาธาม     191  ตัวตบตรงข้ามหัวเสา 10    กู ฮเย-อิน    170  ตัวรับอิสระ 11   คิม ซู-จี   187  ตัวบล็อกกลาง 12    ปาร์ค มิน-จี    176  ตัวตบหัวเสา 13   ชเว จอง-มิน    181  ตัวบล็อกกลาง 14   โช ซง-ฮวา    177  ตัวเซต 15   ชเว ซู-บิน    174  ตัวตบหัวเสา 16   ยาง ยู-คยอง    176  ตัวตบหัวเสา 17   คิม ฮยอง-จุง    180  ตัวบล็อกกลาง 18    คิม ซู-บิน    165  ตัวรับอิสระ 19   พโย ซึง-จู   182  ตัวตบหัวเสา
 โค้ช:  ซอ นัม-วอน ผู้ช่วยโค้ช:  คิม ซา-นี, โช วอน-กี, ชิน ซึง-ฮวาน, คอง แทฮยอน

 ผู้เล่นที่มีชื่อเสียงในอดีต 
  คิม ฮี-จิน (2010−)
  นัม จี-ย็อน (2012−)
  การีนา โอกาซีโอ (2013−2014)
  เดสทีนี ฮุกเกอร์ (2014−2015)
  คิม ซา-นี (2014−)
  ลิซ แมกแมน (2015-2016)
# วีโว
วีโว  เป็นบริการฝากวิดีโอเกิดขึ้นโดยมียูนิเวอร์ซัลมิวสิคกรุ๊ป (Universal Music Group: UMG) กูเกิล โซนี่ มิวสิค เอ็นเตอร์เทนเมนท์ (Sony Music Entertainment: SME) วอร์เนอร์มิวสิกกรุ๊ป (Warner Music Group: WMG) และอาบูดาบีมีเดีย (Abu Dhabi Media) เป็นเจ้าของร่วมกัน (joint venture) ถือกำเนิดวันที่ 8 ธันวาคม ค.ศ. 2009 วิดีโอจากวีโวกระจายไปทั่วเว็บไซต์ โดยมีกูเกิลและวีโวแบ่งปันรายได้จากการโฆษณาร่วมกัน

วีโวนำเสนอมิวสิกวิดีโอจากสามค่ายเพลงใหญ่ ได้แก่ ยูนิเวอร์ซัลมิวสิกกรุ๊ป โซนีมิวสิกเอนเตอร์เทนเมนต์ และวอร์เนอร์มิวสิกกรุ๊ป อีเอ็มไอ ได้ออกใบอนุญาตให้กับวีโวก่อนเปิดตัวเพียงไม่นาน และออกให้โซนีมิวสิกเอนเตอร์เทนเมนต์ในปี ค.ศ. 2012 มีรายงานว่าวอร์เนอร์มิวสิกกรุ๊ปพิจารณารับฝากเนื้อหาไว้ แต่สร้างพันธมิตรเชิงคู่แข่งกับเอ็มทีวีเน็ตเวิกส์MTV Overtakes Vevo as Top Online Music Destination - Wall Street Journal, 8 September 2010
# เมทีโอรา
เมทีโอรา  เป็นสตูดิโออัลบั้มที่ 2 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 25 มีนาคม พ.ศ. 2546 โดยวอร์เนอร์บราเธอร์ส เรคคอร์ดส เป็นผลงานต่อจาก อัลบั้มรีแอนิเมชัน (Reanimation) ซึ่งเป็นอัลบั้มดัดแปลงมาจากเพลงในอัลบั้มไฮบริดทีโอรี โดยลิงคินพาร์กได้ออกซิงเกิลในอัลบั้มนี้เป็นเวลากว่า 1 ปี ได้แก่ "ซัมแวร์ไอบีลอง" (Somewhere I Belong), "เฟนต์" (Faint), "นัมบ์" (Numb), "ฟรอมดิอินไซด์" (From the Inside) และ "เบรกกิงเดอะแฮบิต" (Breaking the Habit) และซิงเกิลโปรโมต "ไลอิงฟรอมยู" (Lying From You)

ในปี พ.ศ. 2556 อัลบั้มเมทีโอราขายได้กว่า 20 ล้านแผ่นทั่วโลก นอกจากนี้ เมทีโอรายังติดอันดับที่ 36 ของท็อป 200 อัลบั้มแห่งทศวรรษ ของบิลบอร์ด"Linkin Park Headlines Live Earth Tokyo" .Live Earth. Retrieved 2012-03-01"Best of the 2000s: Billboard 200 Albums". Billboard.com. Retrieved 2012-04-23. เพลงในอัลบั้มนี้ส่วนหนึ่งได้นำไปรีมิกซ์ร่วมกับผลงานเพลงของเจย์-ซี ในอัลบั้มคอลลิชันคอร์ส (Collision Course)

รายชื่อเพลง
เพลงทั้งหมดแต่งและผลิตโดยลิงคินพาร์ก
# ไมล์สฟอร์เม็น
ไมล์สฟอร์เม็น  เป็นองค์กรการกุศลในสหราชอาณาจักร ซึ่งเป็นเจ้าภาพวิ่งหรรษาเฉพาะผู้ชายทั่วประเทศ เพื่อระดมทุนสำหรับองค์กรการกุศลด้านโรคมะเร็ง โดยพวกเขาสามารถระดมทุนได้แล้วกว่า 84,500 ปอนด์

 การแข่งขัน 
 ฮาร์ตลีพูล 
 การแข่งขันไมล์สฟอร์เม็นครั้งแรกคือ 5เค รัน ที่ฮาร์ตลีพูลในฤดูร้อน 2012 โดยผู้วิ่ง 1,000 คน ได้เข้ามามีส่วนในการระดมทุนได้ถึง 40,106.69 ปอนด์ เมื่อเทียบกับเป้าเดิมที่วางไว้ที่ 7,000 ปอนด์
 การแข่งขันในฮาร์ตลีพูลครั้งที่สองเกิดขึ้นในกรกฎาคม ค.ศ. 2013 ซึ่งการแข่งนี้ได้เริ่มต้นโดยนักแสดงตลกชื่อรอย 'ชับบี' บราวน์
 การแข่งขันในฮาร์ตลีพูลครั้งที่สามจะเป็นการแข่งแบบ 5เค รัน ในวันที่ 27 กรกฎาคม ค.ศ. 2014 ซึ่งจะมีนักวิ่งถึง 2,000 คน กิจกรรมนี้จะเริ่มต้นและสิ้นสุดลงที่โดมในซีตันคาริว

 เกตส์เฮด 

 ลิเวอร์พูล 

 นิวคาสเซิล 
 การแข่งขันที่นิวคาสเซิลครั้งแรกเป็นการแข่งแบบ 5เค รัน ที่เอ็กซิบิชันพาร์ก นิวคาสเซิล เมื่อวันที่ 3 พฤศจิกายน ค.ศ. 2013  โดยมีผู้วิ่งประมาณ 250 คนเข้าร่วม และมีเจ้าหน้าที่ตำรวจนอร์ธัมเบรียสิบเอ็ดนายกับอุปกรณ์ป้องกันการจลาจลเต็มรูปแบบ ซึ่งประกอบด้วย หมวกนิรภัย, โล่กำบัง, สนับแข้งและข้อศอกPolice run 'Miles for men' , www.northumbria.police.uk รวมถึงเจ้าหน้าที่ห้าคนจากฟิตเนสสปีดเฟลกซ์ ที่ทำหน้าที่เคลื่อนย้ายตู้เย็น

 ซันเดอร์แลนด์ 
 การแข่งขันที่ซันเดอร์แลนด์ครั้งแรกจะขึ้น ณ วันที่ 3 สิงหาคม ค.ศ. 2014 ที่เฮอร์ริงตันคันทรีพาร์ก โดยมีผู้อำนาวยการแข่งขันคือโจแอนน์ เมคพีซ
# วงศ์กะตังใบ
วงศ์กะตังใบ หรือ Leeaceae เป็นวงศ์เก่าในระบบการจัดจำแนกที่ใช้สัณฐานวิทยาเป็นหลัก ในระบบ APG จะรวมสกุล Leea เข้าในวงศ์ Vitaceae เช่นในระบบ APG II  ให้ Leea อยู่ในวงศ์ย่อย  Leeoideae (Vitaceae).Stevens, P. F. (2001 onwards). Vitaceae. Angiosperm Phylogeny Website. Version 7, May 2006.  ความแตกต่างที่สำคัญระหว่าง Leeaceae และ Vitaceae อยู่ที่ละอองเรณูแต่ส่วนใหญ่จะ Leea ในวงศ์ Vitaceae.Gerrath, J.M., Lacroix, C.R., and Posluszny, U. (1990). The developmental morphology of Leea guineensis. Botanical Gazette, 151(2): 210-220.
 อ้างอิง
# วงศ์จอกหูหนู
วงศ์จอกหูหนูหรือSalviniaceae เป็นวงศ์ของเฟินน้ำที่อยู่ในอันดับ Salviniales.  มีสองสกุลคือ Azolla และ Salvinia.  Azolla เดิมเคยอยู่ในวงศ์ Azollaceae, แต่งานวิจัยปัจจุบันพบว่า Azolla แบะ Salvinia เป็นสกุลพี่น้องกันซึ่งมีความสัมพันธ์กันดังแผนภาพ
# ยกน้ำหนักชิงแชมป์โลก 1905
การแข่งขันยกน้ำหนักชิงชนะเลิศแห่งโลก พ.ศ. 2448 จัดขึ้นทั้งหมด 3 สนาม โดยสองสนามแรกจัดขึ้นที่ จักรวรรดิเยอรมัน และ สนามที่ 3 จัดขึ้นที่ สาธารณรัฐฝรั่งเศสที่ 3.

สนามที่ 1
การแข่งขันสนามที่ 1 (การแข่งขันยกน้ำหนักชิงชนะเลิศแห่งโลกครั้งที่ 6) จัดขึ้นที่ เบอร์ลิน, ราชอาณาจักรปรัสเซีย ในวันที่ 8 - 10 เมษายน พ.ศ. 2448. มีนักกีฬาชายเข้าร่วมแข่งขัน 41 คน จาก 4 ชาติ.
Middleweight80 kgHeavyweight+80 kg

สนามที่ 2
การแข่งขันสนามที่ 2 (การแข่งขันยกน้ำหนักชิงชนะเลิศแห่งโลกครั้งที่ 7) จัดขึ้นที่ ดืสบูร์ก, มณฑลไรน์ ในวันที่ 11 - 13 มิถุนายน พ.ศ. 2448. มีนักกีฬาชายเข้าร่วมแข่งขัน 7 คน จาก 2 ชาติ.
Openweight

สนามที่ 3
การแข่งขันสนามที่ 3 (การแข่งขันยกน้ำหนักชิงชนะเลิศแห่งโลกครั้งที่ 8) จัดขึ้นที่ ปารีส, สาธารณรัฐฝรั่งเศสที่ 3 ในวันที่ 16 ถึง 30 ธันวาคม พ.ศ.2448. มีนักกีฬาฝรั่งเศสในฐานะชาติเจ้าภาพเข้าร่วมแข่งขันทั้งหมด 16 คน.
Lightweight67.5 kgMiddleweight80 kgHeavyweight+80 kg

สรุปเหรียญการแข่งขัน
 1   3  3  4  10 2   2  3  2  7 3   2  1  2  5 Total  7  7  8  23
# ยกน้ำหนักชิงแชมป์โลก 1910
การแข่งขันยกน้ำหนักชิงชนะเลิศแห่งโลก พ.ศ. 2453 จัดขึ้นทั้งหมด 2 สนาม โดยสนามแรกจัดขึ้นที่ จักรวรรดิเยอรมัน และ สนามที่ 2 จัดขึ้นที่ จักรวรรดิออสเตรีย-ฮังการี.

สนามที่ 1
การแข่งขันสนามที่ 1 (การแข่งขันยกน้ำหนักชิงชนะเลิศแห่งโลกครั้งที่ 13) จัดขึ้นที่ ดึสเซลดอร์ฟ, มณฑลไรน์ ในวันที่ 29 - 30 เมษายน พ.ศ. 2453. มีนักกีฬาชายเข้าร่วมแข่งขัน 57 คน จาก 5 ชาติ.
Featherweight60 kgLightweight70 kgMiddleweight80 kgHeavyweight+80 kg

สนามที่ 2
การแข่งขันสนามที่ 4 (การแข่งขันยกน้ำหนักชิงชนะเลิศแห่งโลกครั้งที่ 18) จัดขึ้นที่ เวียนนา, จักรวรรดิออสเตรีย-ฮังการี ตั้งแต่วันที่ 9 ถึง 2 กรกฎาคม พ.ศ. 2453. มีนักกีฬาชายเข้าร่วมแข่งขัน 15 คน จาก 2 ชาติ.
Middleweight80 kgHeavyweight+80 kg

สรุปเหรียญการแข่งขัน
 1   4  3  5  12 2   2  3  1  6 Total  6  6  6  18
# เบิร์ธเดย์ (เพลงเคที เพร์รี)
"เบิรธเดย์"  เป็นเพลงแนวดิสโก้ของนักร้องอเมริกัน เคที เพร์รี จากสตูดิโออัลบั้มลำดับที่สี่ ปริซึม (ค.ศ. 2013) เพลงเขียนโดยเพร์รี บอนนี แม็กคี และโปรดิวเซอร์เพลงคือ ดร.ลู้ก แมกซ์ มาร์ติน และเซอร์คัต เหล่านักวิจารณ์เพลงรวมทั้งตัวเพร์รีเองได้เปรียบเทียบเพลงนี้กับงานเพลงของพรินซ์ และมารายห์ แครี ในเนื้อเพลง เพร์รีพูดถึงงานเลี้ยงวันเกิดเพื่อนในเรื่องทางเพศด้วยภาษาสองแง่สองง่าม ค่ายเพลงแคปิตอลส่งเพลงเบิร์ธเดย์ผ่านเมนสตรีม (mainstream) และคลื่นวิทยุในวันที่ 21 เมษายน ค.ศ. 2014 เป็นซิงเกิลลำดับที่สี่จากอัลบั้ม ปริซึม

หลังปล่อยเพลง "เบิร์ธเดย์" ได้รับคำวิจารณ์ทั่วไปด้านดี นักวิจารณ์ยกย่องจังหวะของเพลงแต่ติเรื่องสองแง่สองง่ามในบางครั้ง หลังจากปล่อยอัลบั้ม ปริซึม เพลง "เบิร์ธเดย์" เข้าชาร์ตของเกาหลีใต้และฝรั่งเศส และหลังจากปล่อยเป็นซิงเกิลทางการ เพลงประสบความสำเร็จระดับปานกลางทั่วโลก เพลงขึ้นถึง 30 อันดับแรกบนชาร์ตซิงเกิลของประเทศออสเตรเลีย สหราชอาณาจักร และเนเธอร์แลนด์ ขณะที่ทำอันดับสูงสุดที่อันดับที่ 17 บนชาร์ตบิลบอร์ดฮอต 100 และอันดับที่ 7 บนชาร์ตแคนาเดียนฮอต 100 มิวสิกวิดีโอออกอากาศวันที่ 24 เมษายน ค.ศ. 2014 วิดีโอโดยรวมบันทึกจากกล้องที่ซ่อนไว้ นำเสนอเพร์รีที่ปลอมตัวเป็นตัวละครต่าง ๆ 5 ตัวในงานวันเกิดและงานเฉลิมฉลองอื่น ๆ

เจสส์ กลินน์ นำเพลงมาร้องในรายการไลฟ์เลาจ์ ทางสถานีบีบีซีเรดิโอ 1

 การผลิตและการออกจำหน่าย 
"เบิร์ธเดย์" แต่งโดยเพร์รี บอนนี แม็กคี เซอร์คัต ดร.ลู้ก และแมกซ์ มาร์ติน สามคนหลังผลิตเพลงและทำดนตรีและโปรแกรมเสียงด้วย กลองบรรเลงโดยสตีเวน วูลฟ์ ขณะที่เครื่องเป่าบรรเลงโดยเดอะแซตเทอร์เดย์ไนต์ไลฟ์แบนด์ เรียบเรียงโดยเลนนี พิกเกตต์ และดัดแปลงเสียงโดยเดฟ โอดอนเนลล์ ผู้ดัดแปลงเสียงทั้งเพลงคือปีเตอร์ คาร์สัน คลินต์ กิบส์ แซท ฮอลแลนด์ และไมเคิล อิลล์เบิร์ต และผสมเสียงดนตรีโดยเซอร์บัน เกเนีย ที่มิกซ์สตาร์สตูดิโอส์ ที่เวอร์จิเนียบีช รัฐเวอร์จิเนีย ร่วมกับวิศวกรเสียง จอห์น เฮนส์ ตัวเพลงบันทึกเสียงในห่องอัดหลายแห่ง เช่น ลู้กส์อินเดอะบู ในแมลิบู รัฐแคลิฟอร์เนีย คอนเวย์เรคอร์ดิงส์สตูดิโอส์ ในฮอลลีวูด รัฐแคลิฟอร์เนีย เพลย์แบ็กเรคอร์ดิงสตูดิโอ ในแซนตาบาร์บารา รัฐแคลิฟอร์เนีย เอ็มเอ็กซ์เอ็มสตูดิโอส์ ในสต็อกโฮล์ม ประเทศสวีเดน และซีเคร็ตการ์เดนสตูดิโอส์ ในมอนเทชิโต รัฐแคลิฟอร์เนีย

เพลงหลุดเข้าไปในอินเทอร์เน็ตในวันที่ 16 ตุลาคม ค.ศ. 2013 สองวันก่อนออกอัลบั้มปริซึม ในวันที่ 3 เมษายน ค.ศ. 2014 นักร้องประกาศทางทวิตเตอร์ว่า "เบิร์ธเดย์" จะออกจำหน่ายเป็นซิงเกิลที่สี่จากอัลบั้ม และนำปกซิงเกิลขึ้นเผยแพร่ด้วย ภาพบนปกเป็นภาพถ่ายที่ถ่ายในงานเลี้ยงวันเกิดราว ค.ศ. 1990 เห็นภาพเพร์รีผมบลอนด์ และพี่สาว แองเจลา ฮัดสัน ยิ้มให้กับกล้อง มีลูกโป่งตัวหนังสือ "พอง ๆ" ถูกปรับแต่งด้วยโปรแกรมโฟโตชอปให้สะกดเป็นชื่อของเพร์รี มีชื่อเพลงปรากฏที่เทียนบนเค้กดอกไม้ ในการส่งเสริมซิงเกิล วิดีโอเนื้อเพลง "เบิร์ธเดย์" ถูกนำขึ้นบนบัญชีวีโวของเพร์รีในวันที่ 10 เมษายน ค.ศ. 2014 นำเสนอเค้กและขนมหวานหลากหลายชนิด ประดับด้วยลูกกวาด ตกแต่งด้วยเนื้อเพลงและจบลงที่เพร์รีจุดเทียนเล่มสุดท้ายบนเค้ก

 ชาร์ตและการรับรอง 

 ชาร์ตประจำสัปดาห์ 
ชาร์ต (2014)ตำแหน่งสูงสุด Croatia (Croatian Airplay Radio Chart)Archived from  on July 10, 201423 Finland (Suomen virallinen radiolista) 25 Israel (Media Forest TV Airplay) 1Italy (FIMI)49 South Africa (EMA)3 South Korea (Gaon Digital Chart) 10

 ชาร์ตประจำปี 
Chart (2014)Position Canada (Canadian Hot 100) 50 France (SNEP) 197 US Billboard Hot 100 80 US Dance Club Songs (Billboard) 33 US Mainstream Top 40 (Billboard) 50

 การรับรอง
# กิลตีออลเดอะเซม
"กิลตีออลเดอะเซม"  เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลแรกที่รวมอยู่ในสตูดิโออัลบั้มที่ 6 ของวง เดอะฮันติงปาร์ตี เพลงนี้มีศิลปินรับเชิญ ราคิม เป็นนักร้องแร็ปชาวอเมริกาจากอีริคบีแอนด์ราคิม มาร่วมสร้างผลงานเพลงด้วย

 มิวสิกวิดีโอ 
มิวสิกวิดีโอของ "กิวตีออลเดอะเซม" เป็นความร่วมมือระหว่างลิงคินพาร์กกับโปรเจกต์สปาร์กของไมโครซอฟท์ ที่เปิดโอกาสให้แฟนคลับได้แก้ไขดัดแปลงสร้างสรรค์ผลงานเกม ในเกมที่แสดงในมิวสิกวิดีโอ ตัวเอกของเกม ซึ่งโดนความรู้สึกผิดหลอกหลอน และต้องพยายามหนีจากความรู้สึกผิดเหล่านั้น ด่านต่าง ๆ มีลักษณะคล้ายกับการผสมผสานระหว่างเกมเทมเพิลรัน ที่เป็นตัววิ่ง และศิลปะสไตล์นัวร์ของแบดแลนด์ ผู้เล่นที่เล่นได้ดี จะสามารถปลดล็อกเพลงสำเร็จ

 รายชื่อเพลง 

 นักดนตรี 
 ลิงคินพาร์ก
 เชสเตอร์ เบนนิงตัน – ร้องนำ
 รอบ บัวร์ดอน – กลอง, เพอร์คัชชัน
 แบรด เดลสัน – เล่นกีตาร์นำ
 เดฟ ฟาร์แรล – กีตาร์เบส, เสียงร้องพื้นหลัง
 โจ ฮาห์น (มิสเตอร์ฮาห์น) – เทิร์นเทเบิล, แซมพลิง, โปรแกรมคอมพิวเตอร์แต่งเสียง
 ไมค์ ชิโนดะ – ร้องประสาน, จังหวะกีตาร์

 ศิลปินเพิ่มเติม
 ราคิม – ร้องแร็ป

 ชาร์ต 

 ชาร์ตประจำสัปดาห์ 
 ชาร์ต (2014) ตำแหน่งสูงสุด Canada Rock (Billboard) 23 UK Singles (Official Charts Company) 138 UK Rock & Metal (Official Charts Company) 3 US Bubbling Under Hot 100 Singles (Billboard) 17 US Hot Rock Songs (Billboard) 19 US Rock Airplay (Billboard) 8 US Alternative Songs (Billboard) 21 US Mainstream Rock (Billboard) 1

 ชาร์ตสิ้นปี 
 ชาร์ต (2014) ตำแหน่ง US Hot Rock Songs (Billboard) 54 US Rock Airplay (Billboard) 31 US Mainstream Rock (Billboard) 13

 ประวัติการออกจำหน่าย 
 ประเทศ วันที่ รูปแบบ ค่ายเพลง สหรัฐ 7 มีนาคม 2014 ดิจิทัลดาวน์โหลด  อินเดีย วอร์เนอร์บราเธอร์ส Itaอิตาลีly วิทยุฮิตร่วมสมัย สหราชอาณาจักร CD single promo
# โรงพยาบาล 57357
โรงพยาบาล 57357  ตั้งอยู่ ณ กรุงไคโร ประเทศอียิปต์ ซึ่งเป็นหนึ่งในโรงพยาบาลที่เชี่ยวชาญด้านโรคมะเร็งเด็ก ที่มีขนาดใหญ่ที่สุดในโลก การระดมทุนสำหรับโรงพยาบาล ประกอบด้วยเทศกาลระดมทุนที่มีผู้เข้าร่วมเป็นจำนวนมาก โดยเริ่มขึ้นในปี ค.ศ. 1998 และมีเป้าหมายเปิดดำเนินงานขึ้นในเดือนธันวาคม ค.ศ. 2003  แต่ในที่สุด ก็ได้มีการเปิดดำเนินงานจริงในปี ค.ศ. 2007 

สำหรับหมายเลข 57357 นั้น เป็นหมายเลขบัญชีธนาคารที่จะรับบริจาคจากประชาชนในการสร้างโรงพยาบาล